Fosil: Miosin Ahir - Kiwari

Beurit (Basa Indonésia:Tikus) téh nyaéta mamalia nu kaasup salah sahiji spésiés rodénsia dina genus Mus sarta turunan lianna nu kaasup kulawarga Muridæ (Beurit Dunya Buhun, Old World Mice).

Biologi 
Spésiés beurit nu paling dipikawanoh mah nyaéta beurit imah biasa (Mus musculus), nu ilahar kapanggih di sabudeureun urang di sakuliah dunya, ogé beurit nu sok dipaké di laboratorium, salaku modél organisme na biologi; sarta beurit kukutan (pikeun jalma awam mah, istilah beurit téh disaruakeun jeung "Mus musculus"). Beurit suku-bodas Amérika (Peromyscus leucopus) jeung beurit uncal (deer mouse, Peromyscus maniculatus) ogé kadang hirup di paimahan. Spésiés beurit ieu hirup sacara komensalisme jeung manusa.

Beurit téh mangrupa sato percobaan nu ilahar dipaké dina biologi jeung psikologi utamana ku sabab beurit téh mamalia, antukna loba homologina jeung manusa, nu bisa dimanipulasi sakumaha perluna. Kauntungan séjénna nyaéta kanyataan yén beurit téh leutik, kaitung murah, sarta umurna nu pondok antukna gampang katengetkeun. Génom beurit runtuyanana geus ditalungtik, némbongkeun lobana homologi jeung manusa. Taun 2006, dina proyék Biosatellite, beurit rék dikirim ka orbit Bumi dina pesawat nu muter pikeun nangtukeun balukar gravitasi Mars (orbitna dipilih nu kira-kira sarua jeung gravitasi Mars).
 

Di sagigireun kauntungan-kauntungan di luhur, beurit bisa bahya salaku hama nu ngaruksak pepelakan sarta nyebarkeun kasakit ngaliwatan parasit jeung taina. Pikeun nyegah mahabuna gangguan beurit (ngontrol populasina), nya di antarana ku cara ngukut ucing, ngadatangkeun bueuk, atawa masang sentég.

Beurit sok digolongkeun hérbivora, padahal sabenerna mah omnivora: dahar daging, kaasup bangké beurit séjénna, sarta geus kapanggih nganibal buntutna sorangan nalika kalaparan.

Di London, kira aya satengah juta beurit, nu lolobana hirup di solokan-solokan.

Beurit teu bisa maca warna, tapi ari ngabédakeun mah bisa dina rupa gradasi antara hideung jeung bodas.

Najan bisa hirup nepi ka dua taun di lab, rata-rata umurna di luar mah ukur 3 bulanan, utamana alatan dimangsa.

Taksonomi genus Mus 

Genus Mus ngawengku 38 spésiés.
Genus Mus
Subgenus Pyromys
Mus platythrix
Mus saxicola
Mus philipsi
Mus shortridgei
Mus fernandoni
Subgenus Coelomys
Mus mayori
Mus pahari
Mus crociduroides
Mus vulcani
Mus famulus
Subgenus Mus
Mus caroli
Mus cervicolor
Mus cookii
Mus booduga
Mus terricolor
Mus musculus
Mus spretus
Mus macedonicus
Mus spicelegus
Subgenus Nannomys
Mus callewaerti
Mus setulosus
Mus triton
Mus bufo
Mus tenellus
Mus haussa
Mus mattheyi
Mus indutus
Mus setzeri
Mus musculoides
Mus minutoides
Mus orangiae
Mus mahomet
Mus sorella
Mus kasaicus
Mus neavei
Mus oubanguii
Mus goundae
Mus baoulei

Beurit dina alam fiksi 
Beurit mangrupa salah sahiji sato nu populér dina alam fiksi (dina wujud kawas manusa, nu sipatna pikalucueun). Misalna Mickey Mouse nu kawentar di sakulian dunya. Lucuna téh, ongkoh dianggap hama ogé nu bisa mawa panyakit, tapi dedegan beurit dina alam fiksi mah malahan némbongkeun watek anu simpatik & protagonis.

Baca ogé 

 sentég
 Mickey Mouse
 ucing

Sumber rujukan 
 Mouse, Wikipédia édisi basa Inggris per 26 Oktober 2005

Tumbu kaluar 
 Impact of Mice on endangered species
 Fancy Mice 'A complete resource for pet owners and show breeders'
 Mouse@Horns 'The Pet Mouse FAQ'
 Rat@Genesh 'Ganesh rides a Mouse'

Muridae
Hama
Sato ingon